stanford-oval/wikipedia huggingface dataset:
הדרכה פסיכו-חינוכית

הדרכה פסיכו-חינוכית, פסיכו-חינוך או הדרכה פסיכולוגית (באנגלית: Psychoeducation) היא התערבות טיפולית מבוססת מתן מידע הקשור להבנת מנגנוני החולי וההתמודדות עמו. השיטה מבוססת ראיות מדעיות (Evidence-based), אשר הראו כי ביכולתה לגרום להטבה בתהליך הטיפולי, אף אם ההדרכה מבוצעת באופן קצר.
ניתן לשלב הדרכה פסיכו-חינוכית בטיפול בהפרעות כמו: סכיזופרניה, דיכאון קליני, הפרעות חרדה, הפרעות אכילה, דו קוטביות, הפרעת קשב, ריכוז והיפראקטיביות (ADHD), והפרעת אישיות גבולית ואנטיסוציאלית. השימוש בהתערבות זו אינה מוגבלת לתחום ההפרעות הנפשיות, ותיתכן הטבה גם בהיבטים מסוימים של מחלות אורגניות.
הדרכה פסיכו-חינוכית מציעה למטופלים שיפור מיומנויות תקשורת ודרכים לפתרון בעיות הקשורות להתמודדות עם ההפרעה. זאת תחת סביבה אמפתית ותומכת. ההדרכה אינה מיועדת רק למטופל, ולרוב כוללת גם מתן מידע רלוונטי למשפחת המטופל. המידע המסופק מיועד לעזור למשפחה לדעת כיצד להגיב בצורה טובה יותר למצב המטופל, ולהבין אותו.
יותר מ-30 מחקרים מספקים עדויות הממחישות את כי התערבות זו משפרת את הרווחה (well-being) המשפחתית של המטופל, מפחיתה את שיעור ההישנות (חזרת המחלה), ומאיצה החלמה מהמחלה.
היסטוריה

המושג "פסיכו-חינוך" צוין בגלגולים שונים בתחילת המאה העשרים. לראשונה בגלגולו המוקדם הופיע המונח בשנת 1911, בכותרת מאמר בשם "פסיכותרפיה וחינוך מחדש" ("Psychotherapy and re-education") שכתב ג'ון א. דונלי ופורסם בכתב העת "The Journal of Abnormal Psychology". כשלושים שנה לאחר מכן, כבר הופיע המונח בגלגול מאוחר יותר בכותרת ספר בשם "הקליניקה הפסיכו-חינוכית" ("The psychoeducational clinic") אותו כתב בריאן א. טומלינסון בשנת 1941 בצרפתית. עם זאת, המופע הראשון של המונח פסיכו-חינוך הוא בתזה "La stabilité du comportement" שפורסמה ב-1962.[דרוש מקור]
הפופולריות והפיתוח של המונח פסיכו-חינוך לצורתו הנוכחית מיוחסת באופן נרחב לחוקרת האמריקאית Carol M. Anderson בשנת 1980 אשר ביססה את השיטה בהקשר של טיפול בסכיזופרניה. מחקרה התרכז בחינוך קרובי משפחה לגבי הסימפטומים כמו גם לגבי התהליך המחלתי של הסכיזופרניה. בנוסף, מחקרה התמקד בניהול מתחים ובשיפור רווחת בני המשפחה בינם לבין עצמם, בהתמודדותם עם הסכיזופרניה של קרוב משפחתם.
סיכונים אפשריים ותופעות לוואי

לעיתים קרובות לחולים עם מחלה חריפה (אקוטית) קיימות הפרעות בחשיבה ובתפיסה. בשלבים אלו יש להיזהר שלא להציף את החולה במידע רב מדי, אשר עלול לבלבלו. בנוסף, הידע המפורט על המצב הבריאותי, על אפשרויות הטיפול, על סיכויי ההחלמה ובאופן כללי על תהליך המחלה, עלול להלחיץ את החולה ואת משפחתו אם מתבצע בצורה שאינה מותאמת.
ראו גם

טיפול משפחתי
פסיכותרפיה קבוצתית
טיפול קוגניטיבי-התנהגותי
הערות שוליים

↑  Zhao, S., Sampson, S., Xia, J., & Jayaram, M. B. (2015). Psychoeducation (brief) for people with serious mental illness. Cochrane Database of Systematic Reviews, (4).
1 2  Donker, T., Griffiths, K. M., Cuijpers, P., & Christensen, H. (2009). Psychoeducation for depression, anxiety and psychological distress: a meta-analysis. BMC medicine, 7, 1-9.
1 2  Vreeland, B. (2012). An Evidence-Based Practice of Psychoeducation for Schizophrenia: A Practical Intervention for Patients and Their Families. Psychiatric Times, 29(2), 34-40
↑  Shimazu, K., Shimodera, S., Mino, Y., Nishida, A., Kamimura, N., Sawada, K., ... & Inoue, S. (2011). Family psychoeducation for major depression: randomised controlled trial. The British Journal of Psychiatry, 198(5), 385-390.
↑  Tursi, Mariana Flávia de Souza, et al. "Effectiveness of psychoeducation for depression: a systematic review." Australian & New Zealand Journal of Psychiatry 47.11 (2013): 1019-1031.
↑  Balestrieri, M., Isola, M., Baiano, M., & Ciano, R. (2013). Psychoeducation in Binge Eating Disorder and EDNOS: a pilot study on the efficacy of a 10-week and a 1-year continuation treatment. Eating and Weight Disorders-Studies on Anorexia, Bulimia and Obesity, 18, 45-51.
↑  Fursland, A., Erceg‐Hurn, D. M., Byrne, S. M., & McEvoy, P. M. (2018). A single session assessment and psychoeducational intervention for eating disorders: Impact on treatment waitlists and eating disorder symptoms. International Journal of Eating Disorders, 51(12), 1373-1377.
↑  Colom, F., & Lam, D. (2005). Psychoeducation: improving outcomes in bipolar disorder. European Psychiatry, 20(5-6), 359-364.
↑  Montoya, A., Colom, F., & Ferrin, M. (2011). Is psychoeducation for parents and teachers of children and adolescents with ADHD efficacious? A systematic literature review. European psychiatry, 26(3), 166-175.
↑  Zanarini, M. C., Conkey, L. C., Temes, C. M., & Fitzmaurice, G. M. (2017). Randomized controlled trial of web-based psychoeducation for women with borderline personality disorder. The Journal of clinical psychiatry, 78(3), 16065.
↑  Ridolfi, M. E., Rossi, R., Occhialini, G., & Gunderson, J. G. (2019). A clinical trial of a psychoeducation group intervention for patients with borderline personality disorder. The Journal of clinical psychiatry, 81(1), 16069.
↑  Thylstrup, B., Schrøder, S., & Hesse, M. (2015). Psycho-education for substance use and antisocial personality disorder: a randomized trial. BMC psychiatry, 15, 1-12.
↑  Donley, John E. (1911). "Psychotherapy and re-education". The Journal of Abnormal Psychology (באנגלית). 6 (1): 1–10. doi:10.1037/h0071950. ISSN 0145-2339.
↑  Anderson, Carol M.; Hogarty, G. E.; Reiss, D. J. (1980-01-01). "Family Treatment of Adult Schizophrenic Patients: A Psycho-educational Approach". Schizophrenia Bulletin. 6 (3): 490–505. doi:10.1093/schbul/6.3.490. ISSN 0586-7614. PMID 7403810.
ג'ון אי דונלי
פינלי מקמילן

| --- | --- |
אין תמונה חופשית
 לידה:  16 באפריל 1996 (בן 28) גלאזגו, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
פינלי מקמילן (באנגלית: Finlay "Fin" MacMillan נולד ב-16 באפריל 1996) הוא שחקן קולנוע סקוטי.
קריירה

מקמילן נולד גדל בגובן גלאזגו כבן יחיד לאם סקוטית-אירית ואב צרפתי. לאחר שהוריו התגרשו, הוא התגורר עם אמו ואביו החורג. הוא השתתף בשיעורי משחק כילד, ומאוחר יותר רשמו אותו הוריו לבית הספר התיכון לורדס כי לשיעורי המשחק שלהם היה מוניטין טוב. בנוסף, מקמילן התעניין גם במוזיקה וניגן במנדולינה בלהקת בלוגראס.
מקמילן עשה את הופעת הבכורה שלו במשחק ב-2013 באופרת הסבון הסקוטית ריבר סיטי.
בין 2014 ל-2015 הוא הופיע בסדרה העשירית של סדרת הטלוויזיה של ה־BBC "דרך ווטרלו".
בשנת 2016, הוא קיבל את התפקיד הראשון שלו בסרט עלילתי בסרטו של טים ברטון "המעון של מיס פרגרין לילדים משונים.
פילמוגרפיה

2013: ריבר סיטי (סדרת טלוויזיה, 8 פרקים)
2014–2015: דרך ווטרלו (סדרת טלוויזיה, 10 פרקים)
2016: המעון של מיס פרגרין לילדים משונים
2017: "The Dark Mile"
2018–2019: Penny on MARS (סדרת טלוויזיה, 18 פרקים)
Faking It

"Faking It" (בעברית: "לזייף את זה") הוא שיר של הדי ג'יי והמפיק המוזיקלי הסקוטי קלווין האריס, בהשתתפות הזמרת האמריקאית קלאני, והראפר האמריקאי ליל יאכטי. השיר פורסם כסינגל החמישי והאחרון מאלבום האולפן החמישי של האריס, Funk Wav Bounces Vol. 1. השיר נכתב על ידי האריס, ליל יאכטי וג'סי רייז, הופק על ידי האריס, ויצא לרדיו הלהיטים העכשוויים בארצות הברית ב-17 באוקטובר 2017 דרך קולומביה רקורדס. השיר יצא לרדיו הלהיטים העכשוויים בבריטניה ב-17 בנובמבר 2017 ובאיטליה ב-24 בנובמבר 2017 דרך סוני מיוזיק אנטרטיינמנט.
קומפוזיציה

מבחינה מוזיקלית, Faking It הוא שיר המשלב רית'ם אנד בלוז עכשווי ופופ, ומכיל אלמנטים של מיאמי בס ומוזיקת פופ משנות ה-1980.
וידאו קליפ

הווידאו קליפ הרשמי של השיר פורסם ב-23 באוקטובר 2017. הקליפ ביים על ידי אמיל נאוה, ובו מופיע יאכטי, הלבוש במשקפי Clout ויושב על מכונית קפואה, קלאני, היושבת על כיסא ליד כלב, והאריס, המופיע בהופעת קמע בסוף הקליפ.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 94 |  |
|  הממלכה המאוחדת | מצעד הסינגלים הבריטי | 97 |  |
|  ולוניה | אולטראטופ 40 | 8 |  |
|  ניו זילנד | המצעד הניו זילנדי הרשמי | 10 |  |
|  סקוטלנד | מצעד הסינגלים הסקוטי | 75 |  |
|  פולין | ZPAV | 36 |  |
|  פלנדריה | אולטראטופ 50 | 23 |  |
|  צ'כיה | ČNS IFPI | 66 |  |
|  קנדה | קנדה הוט 100 | 99 |  |
אלכסנדר לבד

| --- | --- |

 לידה:  20 באפריל 1950 נובוצ'רקסק בברית המועצות
 נהרג:  28 באפריל 2002 (בגיל 52) הרי סייאן במחוז קרסנויארסק
 מקום קבורה:  בית הקברות נובודוויצ'יה 
 מדינה:  ברית המועצות, רוסיה 
 השכלה:  בית הספר הפיקוד הגבוה לצנחנים של ריאזאן 
 השתייכות:  ברית המועצות, רוסיה
 תקופת הפעילות:  1969–1995 (כ־26 שנים)
 דרגה:   גנרל-לייטננט
 תפקידים בשירות
 מפקד דיוויזיה מוצנחת מס' 106   מפקד הארמייה ה-14
 פעולות ומבצעים
 מלחמת אפגניסטן   מלחמת טרנסניסטריה
 עיטורים
  עיטור הדגל האדום    עיטור הכוכב האדום
 תפקידים אזרחיים
 מזכיר המועצה לביטחון לאומי של רוסיה   מושל מחוז קרסנויארסק
 
אלכסנדר לֶבֵד (ברוסית: Алекса́ндр Ива́нович Ле́бедь) ‏ (20 באפריל 1950 – 28 באפריל 2002) היה גנרל בצבא ברית המועצות ובצבא רוסיה ופוליטיקאי פופולרי, שנהרג בהתרסקות מסוק.
ביוגרפיה

אלכסנדר לבד נולד ב-20 באפריל 1950 בעיר נובוצ'רקסק שבדרום רוסיה. לאחר סיום בית ספר תיכון, ניסה להתקבל לקורס טיס, אך נדחה בשל ליקויים בריאותיים. בשנת 1969 הוא התקבל לבית ספר לקצינים של חיל הצנחנים, אותו סיים בשנת 1973. לאחר סיום הלימודים הוא שירת כמפקד מחלקה ומפקד פלוגה של צוערים באותו בית הספר. בשנים 1980–1982 הוא לחם כמפקד גדוד צנחנים באפגניסטן. על אומץ לבו עוטר בשני אותות הצטיינות (עיטור הכוכב האדום ועיטור הדגל האדום).
במהלך הפוטש של אוגוסט לבד לצד פאבל גרצ'וב היה בין מפקדי חיל הצנחנים שהחלו שיחות עם נציגי של בוריס ילצין וסירבו לבצע תקיפה של בניין הפרלמנט.
לבד נודע כמי שסיים את מלחמת צ'צ'ניה הראשונה, וכמי שהכניע את כוחות הצבא המולדבי במלחמתם נגד הבדלנים מטרנסניסטריה. לאחר שירות צבאי ממושך נאלץ לבד לפרוש מהצבא, בעקבות מחלוקת עם שר ההגנה. הוא פנה לחיים פוליטיים, והתמודד על משרת נשיא רוסיה מול בוריס ילצין, והגיע בבחירות אלה למקום השלישי. לאחר הבחירות מונה לבד ליועץ לענייני ביטחון לאומי.
בתפקידו האחרון הוא שימש כמושל מחוז קרסנוירסק שבסיביר. לבד נהרג בתאונת מסוק, שארעה בהרי סייאן, בדרום סיביר המזרחית, לאחר שהמסוק התנגש ברשת קווי חשמל בשל תנאי מזג אוויר קשים.
קברו של אלכסנדר לבד בבית העלמין נובודוויצ'יה שבמוסקבה.
שביתת האיכרים בפולין (1937)

| --- | --- |

איכרים בפשבורסק מצביעים בעד השתתפות בשביתה, 1937
 תאריכי המאבק:  15 באוגוסט 1937 – 25 באוגוסט 1937 (11 ימים)
 מקום:  פולין
שביתת האיכרים בפולין התקיימה מ-15 באוגוסט עד 25 באוגוסט 1937. זו הייתה שביתה המונית של איכרים, מלווה בהפגנות מחאה, שאורגנו על ידי מפלגת העם וכוונו נגד ממשלת הסנאציה בפולין. זו הייתה המחאה הפוליטית הגדולה ביותר ברפובליקה הפולנית השנייה, והיא התקיימה ב-12 פרובינציות פולין. בהפגנות השתתפו כ-8 מיליון איכרים פולנים, ובמזרח המדינה גם חקלאים אוקראינים ובלארוסים, שעבדו בשטחי הרפובליקה הפולנית. באירועי המחאה נהרגו איכרים רבים על ידי משטרת פולין.
רקע

המחאה פרצה על רקע הפגיעה במגזר החקלאי לאחר השפל הגדול, בעיקר באזור פולין קטן. ממשלת הסנאציה איבדה את תמיכת הציבור, ורוב האיכרים העבירו את תמיכתם למפלגת העם (אנ') האגררית, מפלגה חדשה יחסית, שזכתה לתמיכה עממית.
לאחר השפל הגדול ארגנה מפלגת העם סדרה של הפגנות ושביתות גדולות נגד מדיניות הממשלה. במהלך אירועי המחאה התרחשו תקריות אלימות שהובילו להרוגים. מחאות האיכרים היו תכופות, ולרוב דוכאו באכזריות על ידי משטר הסנאציה. אחד האירועים הבולטים בתקופה זו היה גל של שביתות בשנים 1932-1933 בדרום פולין, באזורי לסקו ורופשיץ. הממשלה החליטה לא לנהל משא ומתן עם המפגינים, ושלחה לכפרים יחידות צבא ומשטרה חמושות. על פי ההערכות נהרגו בתקופה זו כ-100 איכרים על ידי כוחות הביטחון.
ההחלטה לפתוח בשביתת מחאה התקבלה בכנס של מפלגת העם שהתקיים ב-17 בינואר 1937 בוורשה. המפלגה ניסתה לשכנע מפלגות נוספות לתמוך במהלך זה, אך זכתה רק לתמיכת המפלגה הקומוניסטית של פולין.
ב-18 באפריל 1937 החלה מחאת איכרים בכפר רקלביץ, לאחר ששר הפנים אסר על קיום הפגנות. כוחות משטרה נשלחו לפזר את ההפגנה, והרגו שלושה איכרים.
השביתה

אירועי המחאה החלו ב-15 באוגוסט 1937, שהיה יום חג לציון הניצחון בקרב ורשה (1920). באותו יום התקיימו עצרות מרובות משתתפים במספר מוקדים בפולין, בהם דמביצה, פשבורסק ובוכניה. בכיכר השוק בקולבושובה צעדו המונים עם דגלי המפלגה, בצבע ירוק. בהפגנות נשמעו קריאות רבות נגד הממשלה, וכן קריאות לשחרור אסירים פוליטיים ולשיבוש אספקת המזון לערים.
השביתה החלה למחרת, ונועדה להימשך 10 ימים. בתקופה זו נערכו עצרות מחאה רבות בכפרים ועיירות בדרום פולין ובעיר קרקוב. בעצרות חולקו עלונים בהם פורטו דרישות השובתים, בהן פיזור הפרלמנט של הרפובליקה הפולנית, שחרור אסירים פוליטיים, שינוי החוקה וחלוקה צודקת של משאבים.
למרות שהנהגת מפלגת העם קיוותה שכל פרובינציות פולין ישתתפו במחאה, היא הצליחה רק בחלק הדרומי של אזור פולין קטן, שם איכרים חסמו כבישים והפסיקו את משלוחי המזון לערים. בתחילה הממשלה לא נקטה בפעולות נגד המוחים, אך ב-17 באוגוסט פרצו עימותים אלימים בין המפגינים לבין המשטרה באזור ירוסלב ובגריבוב, ובאותו יום נהרג האיכר הראשון. בתגובה חסמו האיכרים את הכביש הראשי בדרום פולין, שהוביל מקרקוב ללבוב. מפקד המשטרה המקומית כתב בדו"ח: "בכבישים ובסביבתם יש כנופיות של איכרים חמושים בסכינים ומקלות, ואולי גם רובים. אנחנו חסרי הגנה נגדם. היום צעדו כ-500 איכרים סביב הכפר ויילקה וייס, ואנשים נוספים הצטרפו אליהם. הכלכלה באזור מושבתת לחלוטין. אנחנו מבקשים עזרה ומחכים לפקודות." בדו"ח אחר, שנשלח לוולדיסלב שיקורסקי, נכתב: "המשטרה מותשת לחלוטין. יש אבדות בנפש. אין יחידות משטרה בקרקוב. אם הקומוניסטים היו כוח משמעותי, הם היו מנצלים את המצב הזה". בתוך זמן קצר השביתה קיבלה תפנית אנטישמית. קבוצות של איכרים פולנים תקפו שווקים של יהודים שסחרו בתוצרת חקלאית.
פעולות המשטרה נגד המפגינים תוארו כאכזריות וברבריות. השוטרים ירו על מפגינים, פיזרו עצרות והכו באלות את האיכרים, נשותיהם וילדיהם. במהלך חיפושים בבתים הם הרסו רהיטים וסחורות.
באירועי השביתה נהרגו 56 איכרים ונפצעו 108 שוטרים. כ-5,000 איכרים נעצרו.
המשטרה נקטה בענישה קולקטיבית, וסגרה כ-700 חוות חקלאיות באזורי ההפגנות.
עקב התפרצות האירועים האלימים החליטה מפלגת העם להפסיק את השביתה ב-20 באוגוסט.
תוצאות האירועים

האיכרים שנעצרו נשפטו בגין הפרת סדר בבית המשפט בפשמישל, ועל כ-1,000 איכרים נגזרו עונשי מאסר עד 5 שנים. רבים מהם נשארו מאחורי סורג ובריח עד ספטמבר 1939, אז נטשו הסוהרים את עמדותיהם ונמלטו עקב פלישת גרמניה הנאצית לפולין.
השביתה לא הצליחה לגרום לשינוי פוליטי, ומפלגת סנאציה נותרה בשלטון. אך המחאה והשביתה חיזקו את תנועת האיכרים הפולנית, ונתפסו כמפגן כוח מוצלח. פעילי מפלגת העם רצו לארגן שביתה נוספת ב-1938, אך זו בוטלה עקב הידרדרות המצב הביטחוני בפולין. גדודים של איכרים פולנים הצטרפו לשורות צבא פולין ולחמו נגד גרמניה הנאצית במלחמת העולם השנייה. לאחר המלחמה היו גדודי האיכרים בין המתנגדים לקומוניזם במדינה.
הערות שוליים

↑  גומולקה: "נמשיך בבניית הסוציאליזם על אפם ועל חמתם של אויביו, ואם ירימו ראש יתר על המידה – נרגיעם!, קול העם, 6 בספטמבר 1957
↑  Muzeum -  Polsce, Witamy, muzeapolskie.pl, ‏5 בדצמבר 2007 (בפולנית)
↑  PIOTR POWĘKA - KOSY AGAINST SANACY, niniwa2.cba.pl, ‏25 באוגוסט 2007 (בפולנית)
1 2  POLAND: Embattled Farmers, טיים, ‏6 בספטמבר 1937 (באנגלית)
| --- | --- |
בקרת זהויות :  NLI: 987007553752205171  LCCN: sh89004315 
אנדרטה לזכר תושבי הכפר גראבוב שנהרגו על ידי משטרת פולין בשנת 1937
בניטו סקינר

| --- | --- |

 לידה:  3 בנובמבר 1993 (בן 30) 
 מקום לימודים:  אוניברסיטת ג'ורג'טאון
 פרופיל ב-IMDb
 
בניטו סקינר (באנגלית: Benito Skinner; נולד ב-3 בנובמבר 1993) הוא קומיקאי ושחקן אמריקאי.
ביוגרפיה

סקינר נולד וגדל בבויסי, איידהו. הוא למד בתיכון בישופ קלי. בזמן לימודיו בתיכון, סקינר הקים את העמותה "OATHS", ארגון "Assisting theless Student", והוכרה ביום הפילנתרופיה הלאומי 2011 באיידהו. בתיכון שיחק בקבוצת הפוטבול כרסיבר.
הוא סיפר כי רובין ויליאמס בתפקידו כגברת דאוטפייר, ובובספוג מכנסמרובע היוו השראה למשחקו ותפקידיו. בזמן שהוא היה מבצע עיבודים לשירים של בריטני ספירס ודסטיניז צ'יילד מול משפחתו, הוא דן בהדחקה של הנטיות המיניות שלו עקב בריונות והערות הומופוביות.
הוא המשיך ללמוד באוניברסיטת ג'ורג'טאון בבוושינגטון הבירה, שם למד משחק, אנגלית ולימודי קולנוע ומדיה. בקולג', סקינר החל להתנסות בביצועים בצורה של סינכרון שפתיים מוקלט וסרטונים אחרים. הוא יצר את חשבון האינסטגרם @BennyDrama7 בתיכון – כשהספרה 7 בשם המשתמש שלו מתייחסת למספר חולצת הכדורגל שלו - אבל החל לפרסם סרטונים קומיים רק בזמן לימודיו בקולג'.
בהיותו בג'ורג'טאון, סקינר היה גם שותף ליצירה ומגיש "BEAT$", תוכנית רדיו שבועית בקמפוס.
קריירה

לאחר סיום לימודיו, סקינר עבד כעורך וידאו תוך כדי שהוא ממשיך ליצור תוכן מקוון. בשנת 2016, החל ליצור סרטונים קומים באינסטגרם, טיקטוק ויוטיוב. הוא ידוע בחיקויים שהוא עושה לשון מנדס, לנה דל ריי קורטני קרדשיאן, כמו גם בזכות דמויות מקוריות כמו ג'ני הספרית. הוא תיאר את עבודתו כמושרשת במלואה בתרבות הפופ.
בשנת 2018, הוא ביצע את מופע הבכורה שלו "Overcompensating" ב"קרולינס" בברודוויי בפסטיבל הקומדיה בניו יורק. הוא הנחה את הפודקאסט של תרבות הפופ "Obsessed" עם מרי בת' בארון בספוטיפיי במשך עונה אחת ו-50 פרקים.
בשנת 2021 לוהק לתפקיד משני בסדרת הטלוויזיה "הכי גאים שיש".
בשנת 2023, בהיותו בן 29, הופיע ברשימת פורבס 30Under30.
סקינר עתיד לככב בסדרת הביכורים שלו "Overcompensating" בפריים וידאו, בה הוא מגלם גרסה של עצמו בתקופת הקולג', כאשר היה בארון. הסדרה, אותה כתב סקינר, מתמקדת בבני, שחקן פוטבול לשעבר המתמודד עם חייו בקמפוס, מתחבר עם כרמן – נערה זרה ומנודה בתיכון, השואפת להשתלב בכל מחיר. הסדרה מבוססת על חוויות אישיות של סקינר בתקופת הקולג', בהן ניסה להיות "מושלם" וראה במושג זה כהתנהגות סטרייטית. הסדרה כוללת שחקנים נוספים כמו קוני בריטון, קייל מקלכלן, אדם דימארקו, אוון תייל, צ'ארלי XCX וקאיה גרבר.
חיים אישיים

סקינר הוא הומוסקסואל, ויצא מהארון בשנתו האחרונה בקולג'. הוא גר עם בן זוגו, הבמאי טרנס אוקונור, בלוס אנג'לס, קליפורניה.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2023 | First Time Female Director |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2021 | משלחת חיפוש | נייט | פרק: "Home Again, Home Again, Jiggity-Jig" |
| 2022-2021 | Ziwe | קים קרדשיאן | 2 פרקים |
| 2022 | הכי גאים שיש | ג'ק קול ג'ורדן | 4 פרקים |
| יפורסם בהמשך | Overcompensating | בני |  |
הערות שוליים

↑  Huff, Jeanne (2011-10-26). "Idaho philanthropy heroes lauded at event, in publication | Idaho Business Review" (באנגלית). ארכיון מ-2022-06-29. נבדק ב-2022-05-20.
1 2  "BennyDrama Owns the Internet". PAPER (באנגלית). 2019-04-03. ארכיון מ-2022-05-20. נבדק ב-2022-05-20.
1 2 3  "'I never want to get too mean': Benito Skinner on his savage viral parodies". the Guardian (באנגלית). 2020-12-05. ארכיון מ-2022-05-20. נבדק ב-2022-05-20.
↑  "BennyDrama Owns the Internet". PAPER (באנגלית). 2019-04-03. ארכיון מ-2022-05-20. נבדק ב-2022-05-20.
↑  "Instagram Star Benito Skinner Loves To Laugh At Himself, But Says Coming Out Is No Joke". Elite Daily (באנגלית). ארכיון מ-2021-06-12. נבדק ב-2022-05-20.
↑  Valentine, Claire. "Benny Drama Loves His Characters As Much As You Do". Nylon (באנגלית). ארכיון מ-2022-05-20. נבדק ב-2022-05-20.
↑  tsq_sasha (2019-03-12). "Benito Skinner: Overcompensating at Carolines". www.timessquarenyc.org (באנגלית). ארכיון מ-2019-09-21. נבדק ב-2022-05-20.
↑  "How this comedian who impersonates the Kardashians got Kris Jenner to be in one of his videos: 'She's down'". www.yahoo.com (באנגלית). ארכיון מ-2022-05-20. נבדק ב-2022-05-20.
↑  "Obsessed". Spotify (באנגלית). ארכיון מ-2022-05-20. נבדק ב-2022-05-20.
↑  Forbes 30 Under 30 2023: Celebrities, Forbes (באנגלית)
1 2  Glenn Garner, Benito Skinner Says He “Dissociated So Many Times” While Making ‘Overcompensating’ Prime Series, Deadline, ‏2024-10-25 (באנגלית אמריקאית)
↑  "Benny Drama and Terry O'Connor on the Perfect Halloween Costume". Interview Magazine (באנגלית). 2021-10-31. ארכיון מ-2021-11-01. נבדק ב-2022-05-20.
האנלים של מץ

|  מידע כללי |
| --- | --- |
 שפת המקור:  לטינית 
 סוגה:  ספרי השנים 
 הוצאה
 עורך:  גיזלה 
 
האנלים של מץ (בלטינית: Annales Mettenses) הם ספרי שנים קרולינגיים בלטינית, המכסים את ההיסטוריה הפרנקית מניצחונו של פפין האמצעי בקרב טרטרי (אנ') בשנת 687 ועד זמן כתיבת האנלים בסביבות שנת 806, בזמן שלטונו של קרל הגדול, קיסר האימפריה הפרנקית.
חלקים המכסים אירועים לאחר שנת 806 אינם חלקים מקוריים של האנלים, אלא הושאלו מטקסטים אחרים וצורפו לאנלים המקוריים במאה ה-9 ובמאה ה-12. האנלים של מץ בעלי גוון פרו-קרולינגי חזק, ונחשבים להיסטוריה משפחתית של השושלת הקרולינגית.
כתבי יד

ישנם שני כתבי יד עיקריים, מלבד עדויות מקוטעות, המכילים את האנלים של מץ. שני כתבי היד כוללים טקסט ממקורות נוספים.
כתבי יד > האנלים המאוחרים של מץ

הכותרת "האנלים של מץ" היא תוספת מודרנית ונובעת מהכותרת שנתן ההיסטוריון הצרפתי אנדרה דושן (אנ') לכתב היד שפרסם ב-1626: "האנלים הפרנקיים של מץ" (Annales Francorum Mettenses), עם האוסף הגדול יותר של כתבי יד בשם Historia Francorum Scriptores coaetanei. דושן סבר שהטקסט נכתב במנזר ארנולד הקדוש (אנ') במץ, שם נמצא כתב היד שבו השתמש. הגרסה שפורסמה על ידי דושן ידועה היום בשם "האנלים המאוחרים של מץ" (Annales Mettenses posteriores). האוסף המקורי שפרסם דושן, שבו נמצאו "האנלים המוקדמים של מץ", קובץ במאה ה-12 והוא כולל חומר ממקורות רבים, מה שמאפשר לתיאור שלו להשתרע ממקורות טרויאניים אגדיים אל ההיסטוריה הפרנקית עד שנת 904.
כתבי יד > האנלים המוקדמים של מץ

בשנת 1895 גילה קרל האמפה (אנ') כתב יד שלם בספריית קתדרלת דרהאם, שהיווה את הבסיס ל"אנלים המוקדמים של מץ" (Annales Mettenses priores). המקור המקורי שימש כמקור באנלים המאוחרים ונחשב לאבוד מאז גילוי "האנלים המאוחרים של מץ".
האנלים כוללים רישומים שנתיים עבור השנים 687–830, וחולקו על ידי ההיסטוריונים פול ג'. פוראייקר (Paul J. Fouracre) וריצ'רד א. גרברדינג (Richard A. Gerberding) לשלושה חלקים, שכולם מראים זיקות ברורות לטקסטים קדומים יותר ולטקסטים אחרים בני הזמן, כמו "האנלים של ממלכת הפרנקים" וההמשכים של הכרוניקה של פרדגריוס.
החלק הראשון, המכסה את התקופה שבין 687 ל-805, נכתב בשנת 806 בידי מחבר יחיד. עם תוספות קלות משל עצמם, הם שואלים מהמשכי הכרוניקה של פרדגריוס בלבד עד שנת 742, ומנקודה זו ואילך עד שנת 768 המחבר כולל תוספות מהאנלים של ממלכת הפרנקים. משנת 768 עד 802, האנלים שואלים בעיקר מהאנלים של ממלכת הפרנקים, ועבור השנים 803–805, המחבר יוצר חומר מקורי משלו.
החלק השני, המכסה את התקופה שבין 806 ל-829, נלקח כמעט מילה במילה מהאנלים של ממלכת הפרנקים ומוסיף מעט מאוד מעבר לטקסט המועתק.
החלק שלישי הוא רישום יחיד ארוך עבור שנת 830, אשר נוסף במועד מאוחר יותר על ידי מחבר לא ידוע אחר.
חיבור

מחברם של האנלים המוקדמים של מץ היה ללא ספק מקורב לחצרו של קרל הגדול, בקשר משפחתי או בקשרי חסות ונאמנות. לדעת יצחק חן, הם נכתבו ככל הנראה בידי אישה.
חוקרים הציעו שני מרכזים אינטלקטואליים חשובים כמקום חיבורם של האנלים המוקדמים: המנזר המלכותי בסן-דני, ליד פריז, והמנזר המלכותי בשל (Chelles Abbey), שבראשו עמדה גיזלה (אנ'), אחותו של קרל הגדול.
הטיעון הנזירי מבוסס על עדות מתוך האנלים עצמם, המזכירה רכוש קרקעי סביב סן דני ואת קבורתה של המלכה בטרדה (Betrada) בסן דני בשנת 783; קיימות גם ראיות דומות, כמו אזכורו שלה פעמיים. העדות המשכנעת ביותר נעוצה בעובדה שהמקור שומר על מיקוד מלכותי פרו-קרולינגי חזק, העושה כל מעורבות של גיזלה, בת משפחת המלוכה, מסקנה הגיונית.
ההיסטוריונית ג'נט נלסון הצליחה להראות, לפי הנאמר באנלים עצמם, שהחיבור אכן נכתב בשל, וככל הנראה אף נכתב בידי גיזלה עצמה.
עם זאת, פול ג'. פוראייקר ורוברט א. גרברדינג מערערים על השפעתה של גיזלה, או כל כיוון נשי במנזר שלה, בחיבור, ולכן חושבים שסביר יותר שהמחבר השתייך למנזר במץ. הם טוענים שהמחברת "הייתה צריכה להיות מיזוגנית" על פי הדרך שבה היא מתארת את פלקטרודיס, אשתו של פפין השני שהתנגדה לקרל מרטל, ומגנה אותה על "תוכנית נשית" שכללה "ערמומיות נשית בצורה אכזרית יותר ממה שהיה צריך".